
10                                           DR.31.10.2018                                                                                                                                            

 
 Menteri Industri Utama [Puan Teresa Kok Suh Sim]: Terima kasih Yang 
Berhormat. Saya juga hendak ikut Tuan Yang di-Pertua yang kacak dan pintar untuk 
berpantun. 

Jikalau tuan pergi ke Segamat, 

      Jangan lupa berjumpa Pak Samat, 

Program biodiesel akan ditingkat, 

      Pekebun kecil akan selamat.     [Tepuk] 

 

 Tuan Yang di-Pertua, kerajaan sentiasa komited untuk meningkatkan penggunaan 
biodiesel di peringkat domestik mahupun antarabangsa. Program Biodiesel Negara telah 
mula diperkenalkan pada tahun 2011 dengan kadar adunan B5. Maksudnya, adunan lima 
peratus biodiesel sawit dengan 95 peratus diesel petroleum. Pada ketika ini, kadar adunan 
yang terdapat di stesen minyak di seluruh negara adalah pada kadar B7 iaitu adunan tujuh 
peratus biodiesel sawit dengan 93 peratus diesel petroleum di bawah program B7 di sektor 
pengangkutan. Manakala sektor industri masih kekal menggunakan diesel biasa, maksudnya 
B0. Penggunaan B7 menggunakan sebanyak 350 ribu tan minyak sawit setahun. 

Bagi memastikan kelangsungan Program Biodiesel Negara, beberapa langkah dan 
inisiatif baharu dirangka bagi memastikan penggunaan biodiesel ditingkatkan menerusi 
langkah-langkah berikut: 

(i) Kementerian Industri Utama akan membentangkan memorandum 
Jemaah Menteri dalam masa terdekat. Mengenai cadangan 
meningkatkan kadar adunan kepada B10 untuk sektor pengangkutan 
dan B7 untuk sektor industri di seluruh negara. Kedua-dua program ini 
dijangka akan menggunakan sebanyak 760,000 tan minyak sawit 
dalam negara setahun. Seterusnya akan mengukuhkan harga minyak 
sawit di pasaran. 

(ii) Memperkukuhkan pasaran eksport sedia ada di China. Pada Ogos 
tahun ini, Lembaga Minyak Sawit Malaysia (MPOB) itu agensi di 
bawah kementerian saya telah menandatangani memorandum 
persefahaman MoU dengan Universiti Tsinghua di Beijing semasa 
lawatan Yang Amat Berhormat Perdana Menteri ke Republik Rakyat 
China. MoU ini bertujuan untuk menggalakkan penggunaan bio bahan 
api berasaskan sawit Malaysia di negara China pada skala yang lebih 
besar dan pada tahap yang lebih tinggi. Melalui perkongsian maklumat 
dan teknologi di antara Palm Oil Research and Technical Service 
Institute of MPOB di Shanghai dengan Universiti Tshinghua di Beijing.  

Kementerian saya telah mengadakan siri perbincangan dengan sektor industri, 
sektor pengangkutan dan syarikat petroleum berkenaan cadangan peningkatan adunan 
biodiesel tersebut. Selain itu, kementerian saya juga akan terus memainkan peranan untuk 
menerokai pasaran minyak sawit dan biodiesel sawit di pasaran-pasaran baharu melalui misi 
promosi dan teknikal ke luar negara untuk memastikan promosi minyak sawit dan biodiesel 
ke rantau-rantau ini akan terus berkembang. Sekian, terima kasih. 

 Tuan Chan Foong Hin [Kota Kinabalu]: Soalan tambahan saya mengenai harga. 
Apakah jurang di antara harga biodiesel sekarang berbanding dengan harga diesel? Sama 
ada biodiesel ia lebih mahal atau lebih murah? Adakah pihak industri perlu membayar lebih, 
membayar kos yang lebih tinggi sekiranya mereka hendak pakai B7? Apakah penjimatan 
kerajaan sekiranya program biodiesel ini dilaksanakan sekarang? 

 Puan Teresa Kok Suh Sim: Terima kasih dengan soalan yang begitu bermutu 
daripada Yang Berhormat Kota Kinabalu.  

Tuan Yang di-Pertua, berkenaan dengan harga biodiesel sekarang dan juga harga 
diesel. Harga biodiesel pada masa sekarang adalah RM2.2857 seliter. Manakala harga kos 
diesel pada hari ini ialah RM2.3015 seliter. Maka adalah jelas bahawa biodiesel adalah lebih 
murah berbanding dengan diesel. Ini kerana sekarang kita tahu harga petroleum, harga 
diesel yang harganya amat tinggi sekarang. 



Menteri Industri Utama [Puan Teresa Kok Suh Sim]: Terima kasih Yang Berhormat. Saya juga hendak ikut Tuan Yang di-Pertua yang kacak dan pintar untuk berpantun. Jikalau tuan pergi ke Segamat, Jangan lupa berjumpa Pak Samat, Program biodiesel akan ditingkat, Pekebun kecil akan selamat. [Tepuk]. Tuan Yang di-Pertua, kerajaan sentiasa komited untuk meningkatkan penggunaan biodiesel di peringkat domestik mahupun antarabangsa. Program Biodiesel Negara telah mula diperkenalkan pada tahun 2011 dengan kadar adunan B5. Maksudnya, adunan lima peratus biodiesel sawit dengan 95 peratus diesel petroleum. Pada ketika ini, kadar adunan yang terdapat di stesen minyak di seluruh negara adalah pada kadar B7 iaitu adunan tujuh peratus biodiesel sawit dengan 93 peratus diesel petroleum di bawah program B7 di sektor pengangkutan. Manakala sektor industri masih kekal menggunakan diesel biasa, maksudnya B0. Penggunaan B7 menggunakan sebanyak 350 ribu tan minyak sawit setahun. Bagi memastikan kelangsungan Program Biodiesel Negara, beberapa langkah dan inisiatif baharu dirangka bagi memastikan penggunaan biodiesel ditingkatkan menerusi langkah-langkah berikut: (i) Kementerian Industri Utama akan membentangkan memorandum Jemaah Menteri dalam masa terdekat. Mengenai cadangan meningkatkan kadar adunan kepada B10 untuk sektor pengangkutan dan B7 untuk sektor industri di seluruh negara. Kedua-dua program ini dijangka akan menggunakan sebanyak 760,000 tan minyak sawit dalam negara setahun. Seterusnya akan mengukuhkan harga minyak sawit di pasaran. (ii) Memperkukuhkan pasaran eksport sedia ada di China. Pada Ogos tahun ini, Lembaga Minyak Sawit Malaysia (MPOB) itu agensi di bawah kementerian saya telah menandatangani memorandum persefahaman MoU dengan Universiti Tsinghua di Beijing semasa lawatan Yang Amat Berhormat Perdana Menteri ke Republik Rakyat China. MoU ini bertujuan untuk menggalakkan penggunaan bio bahan api berasaskan sawit Malaysia di negara China pada skala yang lebih besar dan pada tahap yang lebih tinggi. Melalui perkongsian maklumat dan teknologi di antara Palm Oil Research and Technical Service Institute of MPOB di Shanghai dengan Universiti Tshinghua di Beijing. Kementerian saya telah mengadakan siri perbincangan dengan sektor industri, sektor pengangkutan dan syarikat petroleum berkenaan cadangan peningkatan adunan biodiesel tersebut. Selain itu, kementerian saya juga akan terus memainkan peranan untuk menerokai pasaran minyak sawit dan biodiesel sawit di pasaran-pasaran baharu melalui misi promosi dan teknikal ke luar negara untuk memastikan promosi minyak sawit dan biodiesel ke rantau-rantau ini akan terus berkembang. Sekian, terima kasih. Tuan Chan Foong Hin [Kota Kinabalu]: Soalan tambahan saya mengenai harga. Apakah jurang di antara harga biodiesel sekarang berbanding dengan harga diesel? Sama ada biodiesel ia lebih mahal atau lebih murah? Adakah pihak industri perlu membayar lebih, membayar kos yang lebih tinggi sekiranya mereka hendak pakai B7? Apakah penjimatan kerajaan sekiranya program biodiesel ini dilaksanakan sekarang? Puan Teresa Kok Suh Sim: Terima kasih dengan soalan yang begitu bermutu daripada Yang Berhormat Kota Kinabalu. Tuan Yang di-Pertua, berkenaan dengan harga biodiesel sekarang dan juga harga diesel. Harga biodiesel pada masa sekarang adalah RM2.2857 seliter. Manakala harga kos diesel pada hari ini ialah RM2.3015 seliter. Maka adalah jelas bahawa biodiesel adalah lebih murah berbanding dengan diesel. Ini kerana sekarang kita tahu harga petroleum, harga diesel yang harganya amat tinggi sekarang.